open-index/open-wikipedia-markdown huggingface dataset:
ვილჰელმ ანდერსონი

**ვილჰელმ რობერტ კარლ ანდერსონი** (; ; დ. 28 ოქტომბერი, 1880 — გ. 26 მარტი, 1940) — გერმანული წარმოშობის რუსი-ესტონელი ასტროფიზიკოსი, რომელიც ვარსკვლავთა ფიზიკურ სტრუქტურას შეისწავლიდა. 

## ბიოგრაფია
ვილჰელმ ანდერსონი დაიბადა 1880 წლის 28 ოქტომბერს, მინსკში, (ამჟამად ბელარუსში), ეთნიკურ გერმანელთა ოჯახში. მისი უმცროსი ძმები, აგრეთვე ცნობილი ადამიანები იყვნენ — მათემატიკოსი ოსკარ ანდერსონი (1887-1960) და ფოლკლორისტი ვოლტერ ანდერსონი (1885-1962). ახალგაზრდობის წლები, მან ყაზანში გაატარა, სადაც, მის მამას — ნიკოლაი ანდერსონს, უნივერსიტეტში ფინურ-უგრული ენების პროფესორის თანამდებობა ეკავა. 

ვილჰელმ ანდერსონი, ყაზანის უნივერსიტეტში სწავლობდა, სადაც, მან 1909 წელს, მათემატიკისა და მეცნიერების განყოფილება დაამთავრა. 1910-1920 წლებში, იგი ფიზიკის მასწავლებლად მუშაობდა სამარაში, ხოლო 1918 წლიდან — მინსკში. 1920 წელს, ძმასთან — ვოლტერ ანდერსონთან ერთად, იგი ტარტუში (ესტონეთი) გადავიდა. ტარტუს უნივერსიტეტში, 1923 წელს, ასტრონომიაში, მან მაგისტრის ხარისხი მოიპოვა, ხოლო 1927 წელს, დოქტორის ხარისხი მიენიჭა. 1934 წელს, ვილჰელმ ანდერსონი, უნივერსიტეტში, ჰაბილიტაციის კანდიდატი გახდა, ხოლო 1936 წელს, ტარტუს უნივერსიტეტში, მან დოცენტის წოდება მიიღო. მსგავსად ბალტიელი გერმანელების უმრავლესობისა, 1939 წლის მიწურულს, იგი კვლავ გერმანიაში გადასახლდა, ცოტა ხნის შემდეგ კი — 1940 წლის 26 მარტს, მენძიჟეჩის სანატორიუმში გარდაიცვალა. 

ანდერსონი, ყველაზე მეტად ცნობილია საკუთარი ნამუშევრით, თეთრი ჯუჯების მაქსიმალური მასის შესახებ (1929, ტარტუ), რომელიც ასევე ცნობილია, როგორც *ჩანდრასექარის ზღვარი*. ბრიტანელ ფიზიკოსთან, ედმუნდ სტოუნერთან თანამშრომლობით, მან სტოუნერ-ანდერსონის განტოლება შექმნა. 

## ნამუშევრები
* *Über die Existenzmöglichkeit von kosmischem Staube in der Sonnenkorona.* 	Zeitschrift für Physik 28, Berlin, 1924.
* *Über die Grenzdichte der Materie und der Energie.* Zeitschrift für Physik 56, Berlin, 1929.

## ლიტერატურა
*
*
*

## სქოლიო
კატეგორია:ესტონელი ასტრონომები
კატეგორია:ესტონელი ფიზიკოსები
კატეგორია:მინსკში დაბადებულები
ნურედინი

**ნურედინი** () — ტიტული ყირიმის სახანოში, რომლის მატარებელიც ითვლებოდა სახანოში მე-3 პირად და ხანის მეორე მემკვიდრედ. ხანი თავად აირჩევდა თავის კალგასა და ნურედინს. ტიტულის მატარებელი აუცილებლად უნდა ყოფილიყო გირეის დინასტიის წარმომადგენელი. ნურედინის ტიტული 1578 წელს დააწესა მეჰმედ II გირეიმ. ნურედინი ძირითადად ერეოდა სამხედრო საქმეებში, აწყობდა ლაშქრობებს. დანარჩენ მოვალეობებს ხანი და კალგა ასრულებდნენ.

## იხილეთ აგრეთვე
* ყირიმის სახანო
* გირეის დინასტია
* ყირიმის ხანების სია
* ყირიმის კალგების სია
* ყირიმის ნურედინების სია
* კალგა

## ლიტერატურა
* Халим Герай (историк) «Розовый куст ханов, или история Крыма», Симферополь, 2008 г. ISBN 978-966-8518-91-1

კატეგორია:წოდებები
The Fall of a Rebel Angel

***The Fall of a Rebel Angel*** — გერმანული მუსიკალურ პროექტ ენიგმას მერვე სტუდიური ალბომი. იგი გამოვიდა 2016 წლის 11 ნოემბერს, ლეიბლზე Republic Records. ეს არის პროექტის პირველი სტუდიური ალბომი 2008 წლის *Seven Lives Many Faces*-ის შემდეგ.

*The Fall of a Rebel Angel* კონცეპტუალური ალბომია. მასში მოთხრობილია ენიგმას დამაარსებლის, პროდიუსერისა და მთავარი კომპოზიტორის, მიხაელ კრეტუს და გერმანელი სიმღერების ტექსტების ავტორის, მიხაელ კუნცეს მიერ გამოგონილი ამბავი - მთავარი პერსონაჟის თავგადასავალზე, ახალი ცხოვრების ძიებაში. ალბომის გარეკანზე გამოყენებული ნახატის ავტორია ვოლფგანგ ბელტრაჩი.

## სიმღერების სია
### თხრობითი ჩანაწერები
ალბომის დელუქს ვერსია შეიცავს სიუჟეტის თხრობას ინგლისურ, ესპანურ და ფრანგულ ენებზე. ტექსტს კითხულობენ ინგლისელი მსახიობი იენ ვუდი, ესპანელი მსახიობი მანუელ სანჩეს ფრაგუასი და ფრანგი მსახიობი პატრიკ ლუკ დუმეირუ. ინგლისურენოვანი ანოტაციების მოსმენა შესაძლებელია ენიგმას ოფიციალურ საიტზე.

## ჩარტები 
## რესურსები ინტერნეტში
*EnigmaSpace

## სქოლიო
კატეგორია:2016 წლის ალბომები
კატეგორია:ენიგმას ალბომები
კატეგორია:Republic Records-ის ალბომები
კატეგორია:კონცეპტუალური ალბომები
ბოლშინკის ქრისტეს შობის ეკლესია

**ბოლშინკის ქრისტეს შობის ეკლესია** () — მართლმადიდებლური ეკლესია ტარასოვის  რაიონის ხუტორ ბოლშინკაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. 

მისამართი: რუსეთი, როსტოვის ოლქი, ტარასოვის რაიონი, ხუტორი ბოლშინკა.

## ისტორია 
1789 წელს სოფელ ბოლშინკაში ღვთისმშობლის შობის სახელზე ააშენეს ხის ეკლესია, რომელსაც ასევე ხის სამრეკლო ჰქონდა. XIX საუკუნის შუა წლებში ეკლესია საკმაოდ მოძველდა და დასახლებაში დაიწყეს ახალი ქვის ეკლესიის მშენებლობა. პოლკოვნიკის ქვრივის  ევდოკია აკიმის ასულისა და პოდპოლკოვნიკ ნიკოლოზ სტეფანეს ძე ეფრემოვების სახსრებით 1857 წელს დაიწყო ახალი ეკლესიის მშენებლობა. ეკლესიის მთელი ქონება გადაიტანეს ძველი ეკლესიიდან ახალ ეკლესიაში. 1862 წლის 14 მარტის დონის კონსისტორიის ბრძანებით და მრევლის თხოვნით ეკლესიაში რამდენიმე სასულიერო პირს მისცეს ღვთისმსახურების ჩატარების უფლება. 1884 წლის 1 ნოემბერს ძველი ხის ეკლესია მთლიანად დაიწვა.

1857 წელს აგურის ეკლესია გადახურეს თუნუქის ფირფიტებით. ეკლესიის გარშემო გააკეთეს აგურის გალავანი. ეკლესიის საკურთხეველი აკურთხეს ქრისტეს შობის სახელზე. 

1930-იანი წლების დასაწყყისში ეკლესია დახურეს, მოხსნეს გუმბათი, ჯვარი, ზარი. დატოვეს მხოლოდ პატარა საყარაულო, რომელიც 1950-იან წლებში ასევე დახურეს.

მეორე მსოფლიო ომი წლებში 1942 წლის 12 ივლისს დაბომბვების დროს ეკლესია დაზიანდა. ომის შემდეგ ეკლესიაში განათავსეს ხორბლის საწყობი. მოგვიანებით ეკლესიაში ინახავდნენ შხამ-ქიმიკატებსა და სასუქს.

როსტოვისა და ნოვოჩერკასკის ეპარქიის მიტროპოლიტ მერკურის ინიციატივით XXI საუკუნის დასაწყისში მიიღეს გადაწყვეტილება ტაძრის აღდგენის შესახებ. პირველ რიგში ეკლესია გაასუფთავეს ნაგვისაგან. 2014 წლის დასაწყისში  დაიწყო ეკლესიის აღდგენითი სამუშაოები.

## რესურსები ინტერნეტში
* Большинка. Церковь Рождества Христова
* Рождества Христова церковь. Тарасовский район. Большинка село.
* Большинка
* Два храма слободы Большинка и два храма Курнаковки.

## სქოლიო
კატეგორია:როსტოვის ოლქის ეკლესიები
კატეგორია:როსტოვის ოლქის ღირსშესანიშნაობები
კატეგორია:XIX საუკუნის ეკლესიები
ბრატისლავის ტრანსპორტი

ბრატისლავის ერთ-ერთი სიმბოლოა, რომელიც საკმაოდ გადატვირთულია ტრანსპორტით]]

**ბრატისლავა** არის მთელი სლოვაკეთის სატრანსპორტო ცენტრი მისი სატრანსპორტო კვანძით.

## საქალაქო საზოგადოებრივი ტრანსპორტი და ინტეგრირებული სატრანსპორტო სისტემა
*დაკავშირებული ინფორმაცია ასევე შეგიძლიათ იხილოთ სტატიებში: ბრატისლავის ტრამვაი, ბრატისლავის ტროლეიბუსი და ბრატისლავის ავტობუსი.*
 ჰურბანის მოედანზე]]

ბრატისლავის საქალაქო საზოგადოებრივი ტრანსპორტი ყველაზე დიდი საქალაქო ტრანსპორტის ქსელია სლოვაკეთში. იგი მოიცავს საქალაქო საზოგადოებრივი ტრანსპორტის სამ სახეობას: ტრამვაი, ტროლეიბუსი და ავტობუსი (მცირე დროით მასში შედიოდა ასევე ერთი სარკინიგზო ხაზი); ტრამვაის ხაზები წარმოადგენს სატრანსპორტო სისტემის ხერხემალს, რომელსაც ავსებს ტროლეიბუსი, ხოლო ავტობუსი ემსახურება გარეუბნებს და მოშორებულ დასახლებებს. პირველი ტრამვაის ხაზი გაიხსნა 1895 წელს.

მიუხედავად ამისა ტრამვაის გამტარუნარიანობა ბევრ ადგილზე არასაკმარისია; 1980-იანი წლების ბოლოს დაიწყო მეტროს ხაზის მშენებლობა პეტრჟალკიდან ქალაქის ცენტრამდე, რომელიც ხავერდოვანი რევოლუციის წინ (1989) შეწყდა და მას შემდეგ მშენებლობა აღარ განახლებულა. ბევრჯერ შეიცვალა ამ სარკინიგზო ხაზის კონცეფცია და 2013 წელს გადაწყდა რომ მეტროს ნაცვლად აქ აშენდებოდა ტრამვაის ხაზი, რომელიც 2016 წლის 8 ივნისს გაიხსნა.

### მგზავრობის გადახდის სისტემა
ბილეთების შეძენა შესაძლებელია გაჩერებებზე დამონტაჟებულ ავტომატებში, ჯიხურებში ან სატრანსპორტო გაერთიანების სალაროებში. შესაძლებელია გრძელვადიანი ბილეთების შეძენა. 2008 წლის 17 ნოემბრიდან შესაძლებელია მგზავრობის საფასურის გადახდა SMS-ის საშუალებით. 2009 წლის თებერვლიდან შესაძლებელია გრძელვადიანი ბილეთების ყიდვა ინტერნეტის საშუალებით. 2011 წლიდან გაუქმდა ბილეთების შეძენის საშუალება ცალკეულ სატრანსპორტო სარტყელებზე რითაც ასევე გაუქმდა სატრანსპორტო სარტყელები და შეიძლება მხოლოდ ერთი ტიპის ბილეთის ყიდვა, რომელიც მოქმედებს მთელ ქალაქში. ამასთანავე აღარაა საჭირო ღამის ტრანსპორტისთვის ცალკე ბილეთის ყიდვა.

## საავტომობილო გზების ქსელი
ბრატისლავამდე მიდის ოთხი ავტობანი: D1, D2 რომელიც აკავშირებს ჩეხურ ავტობან D2-ს და უნგრულ M15-ს, D4 რომელიც ავსტრიიდან მომავალ A6-ს D2-თან. ამ ცნობილ ავტობანებს ერთმანეთთან აკავშირებს ოთხზოლიანი ავტოსტრადა, რომელიც გადის ქალაქზე და გვერდს უვლის მის ცენტრს (პეტრჟალკისა და აეროპორტის მიმდებარე ტერიტორიის გავლით).

## სარკინიგზო ტრანსპორტი
ბრატისლავა ცნობილია თავისი სარკინიგზო კვანძით, სამგზავრო მატარებლებისთვის მთავარი სადგურია ბრატისლავა ჰლავნა სტანიცა (Bratislava hlavná stanica), სატვირთო მატარებლებისთვის მახარისხებელი სადგური ბრატისლავა ვიიხოდ (Bratislava východ), ასევე არის შემდეგი სადგურები: ბრატისლავა-პეტრჟალკა, ბრატისლავა ნოვე-მესტო, ბრატისლავა-ვინოჰრადი და სხვა. რკინიგზის მთავარი მიმართულებები იმეორებს საავტომობილო ტრასების ძირითად მიმართულებებს; ძირითადი სარკინიგზო მიმართულებებია: ჩეხეთისკენ, სლოვაკეთის ცენტრალური რეგიონებისკენ, უნგრეთისკენ და ავსტრიისკენ.

## საავიაციო ტრანსპორტი
მთავარი და ერთადერთი საერთაშორისო სამგზავრო აეროპორტია მ. რ. შტეფანიკის სახელობის აეროპორტი, რომელიც ყველაზე დიდი აეროპორტია რესპუბლიკაში (მისი ფართობია 477 ჰა).

## რესურსები ინტერნეტში
* ბრატისლავის სატრანსპორტო გაერთიანების საიტი
* ბრატისლავის აეროპორტის საიტი 
* ინფორმაცია სლოვაკეთის საქალაქო ტრანსპორტზე 

კატეგორია:ტრანსპორტი სლოვაკეთში
ვერხნემაკეევკის მამათა მონასტერი

**ვერხნემაკეევკის მამათა მონასტერი** () — მართლმადიდებლური ეკლესია კაშარის რაიონის სლობოდა ვერხნემაკეევკაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. 

მისამართი: რუსეთი, როსტოვის ოლქი, კაშარის რაიონი, სლობოდა ვერხნემაკეევკა.

## ისტორია 
* 
ვერხნემაკეევკის მამათა მონასტრის დარსების ისტორია სათავეს იღებს XVIII საუკუნის მეორე ნახევრიდან. 1763 წელს თანამედროვე სოფლის ტერიტორია იყიდა პოლკოვნიკმა ვასილი ილოვაისკიმ. სოფელმა სახელწოდება მიიღო მისი პაპის - მაკეის პატივისცემის გამო. 

სოფლი მაცხოვრებლებმა 1784 წელს დაიწყეს ტაძრის მშენებლობა ღვთისმშობლის კვართის სახელზე. ეკლესიის მშენებლობა პოლკოვნიკ ვასილი ილოვაისკის სახსრებით მიმდინარეობდა. 1794 წელს ხის ეკლესიის მშენებლობა დასრულდა. ეკლესიაში იყო საკურთხევველი, რომელიც აკურთხეს ღვთისმშობლის კვართის სახელზე. ეკლესიის მსახურთა რაოდენობა შეადგენდა სამ მღვდელს, ორ დიაკვანსადა ექვს პრიჩეტნიკს. ეკლესიის მართლმადიდებელი მრევლი მოითვლიდა 6 ათას ადამიანს. 

1894 წლის 13 აპრილს ხის ეკლესიის საკურთხეველი მთლიანად დაიწვა. გადარჩა მხოლოდ სამრეკლო, სატრაპეზო და ფუნდამენტი. ამავე წელს მზრუნველთა საბჭომ მიმართა დონის სასულიერო კონსისტერიას თხოვნით დამწვარი ეკლესიის ადგილზე აეშენებინათ ახალი ეკლესია. ეკლესიას უნდა ჰქონოდა ორი საკურთხეველი ერთი ღვთისმშობლის კვართის სახელზე, ხოლო მეორე წმინდა მოწამენის ქრისანთო და დარიას სახელზე. აგებული ხის ეკლესია შემონახულია ჩვენს დრომდე. 

XX საუკუნის 30-40-იან წლებში ეკლესიაში ღვთისმსახურებას აღავლენდა იღუმენი პაისი (პავლოვი), რომელიც იყო ეკლესიის წინამძღვარი. 1992-1995 წლებში ეკლესიის წინამძღვარია ალიპი (ფილინი). 

სამონასტრო ცხოვრება აღორძინდა 1995 წლიდან. 2003 წელს როსტოვისა და ნოვოცერკასკის მთავარეპისკოპოსის პანტელეიმონის ლოცვა-კურთხევით აშენდა ბერების საცხოვრებელი კორპუსი. 2004 წელს აქ სრულიად რუსეთის პატრიარქის ალექსი II-ის ბრძანებით დაარსდა მამათა მონასტერი. 

ვერხნემაკეევკის მამათა მონასტრის წინამძღვარია იღუმენი ალიპი.

## რესურსები ინტერნეტში
* Верхнемакеевка. Покровский мужской монастырь.
* Покровский мужской монастырь Шахтинской епархии 
* Свято-Покровский мужской монастырь, села Верхне-Макеевка
* Деревянные храмы Ростовской области

კატეგორია:როსტოვის ოლქის ეკლესიები
კატეგორია:როსტოვის ოლქის ღირსშესანიშნაობები
კატეგორია:XIX საუკუნის ეკლესიები
ფანტა

**ფანტა ** — უალკოჰოლო გაზიანი სასმელი.

## ისტორია
სასმელი შეიქმნა 1940 წელს, მეორე მსოფლიო ომის დროს, გერმანიაში. ხელმძღვანელი ერთეული Coca-Cola, რომელმაც სასმელი 1960 წელს შეიძინა.

## შემადგენლობა
* 20პქ|ფორთოხლის გაზიანი წყალი, შაქარი, ფორთოხლის წვენი 3%, ასკორბინის მჟავა, ბეტა-კაროტინი საღებავი.
* 20პქ|ყურძნის  გაზიანი წყალი, შაქარი, ბუნებრივი საღებავები ხილი და ბოსტნეული, მჟავიანობის მარეგულირებელი, ყურძნის წვენი (0.1%).

## იხილეთ აგრეთვე
* კოკა-კოლა

## რესურსები ინტერნეტში
* 
* Fanta on Coca-Cola.com 
* Coke phasing out Minute Maid soft drinks 
კატეგორია:კოლა
კატეგორია:გერმანიის კომპანიები
კატეგორია:გამაგრილებელი სასმელები
ბოემონდ VI

**ბოემონდ VI ანტიოქელი**, ტრიპოლისათვის **ბოემონდ III**, ასევე ცნობილია, როგორც **ბოემონდ სამართლიანი** () — ანტიოქიის მთავარი და ტრიპოლის გრაფი 1151-1275 წლებში. მისი მმართველობის დროს ანტიოქიისათვის იბრძოდნენ, როგორც მონღოლები, ასევე მამლუქები. საბოლოოდ, 1268 წელს ანტიოქია ეგვიპტელმა მამლუქებმა დაიპყრეს ბეიბარსის მეთაურობით. ბოემონდმა მმართველობა ტრიპოლში განაგრძო. მისი სიკვდილის შემდეგ, ანტიოქიის მთავარიც (მხოლოდ ტიტულით) და ტრიპოლის გრაფიც მისივე შვილი, ბოემონდ VII გახდა.

## ლიტერატურა 
* Histoire des Croisades , René Grousset, Editions Perrin (Paris), ISBN 2-262-02569-X
* History of the Crusades, Vol. 3, Runciman, Steven, Cambridge University Press, 1954.

კატეგორია:დაბადებული 1237
კატეგორია:გარდაცვლილი 1275
კატეგორია:ანტიოქიის მთავრები
კატეგორია:ტრიპოლის გრაფები
დენი ელფმანი

**დენი ელფმანი** ( დ. 29 მაისი, 1953) — ამერიკელი კომპოზიტორი, მომღერალი, სიმღერების ავტორი და პროდიუსერი. სახელი გაითქვა თავისი ნამუშევრებით სხვადასხვა ფილმებსა და სატელევიზიო შოუებში, განსაკუთრებით რეჟისორ ტიმ ბარტონთან თანამშრომლობით. 1974-1995 წლებში იყო ამერიკული ბენდის „Oingo Boingo“-ის სიმღერების ავტორი. დენი ელფმანმა კინოინდუსტრიაში მოღვაწეობა დაიწყო როგორც მსახიობმა 1976 წელს.

1980 წელს ითამაშა ფილმში „აკრძალული ზონა“, რომელიც მისმა ძმამ რიჩარდ ელფმანმა გადაიღო. დენი ელფმანი ოთხჯერ იყო ნომინირებული ოსკარის პრემიაზე, მოიპოვა გრემი ფილმისთვის „ბეტმენი“, ემი სატელევიზიო სერიალისთვის „სასოწარკვეთილი დიასახლისები“; 2002 წელს გადასცეს რიჩარდ კირკის და დისნეის ლეგენდის ჯილდო. BAFTA-სა და ოქროს გლობუსის არაერთგზის ნომინანტი, ექვსჯერ აქვს მოგებული სატურნი.

## ჯილდოები და ნომინაციები
## რესურსები ინტერნეტში
*
*
*

კატეგორია:დაბადებული 1953
კატეგორია:ამერიკელი კომპოზიტორები
კატეგორია:ამერიკელი მომღერლები
კატეგორია:ვიდეო თამაშების კომპოზიტორები
კატეგორია:დაბადებული 29 მაისი
კატეგორია:მსახიობები ანბანის მიხედვით
კატეგორია:ცოცხალი ადამიანები
თოხთამიშ გირეი

**თოხთამიშ გირეი** (‎; დ. ბახჩისარაი, ყირიმის სახანო, 1589 — ბახჩისარაი, ყირიმის სახანო, 1608) — ყირიმის ხანი 1607–1608 წლებში, გაზი II გირეის უფროსი ვაჟი.

## ბიოგრაფია
1604 წელს მამამისმა, გაზი II გირეიმ სულთან აჰმედ I-ის თანხმობით დანიშნა კალგად, თუმცა სულთანისვე ინიციატივით 1606 წელს კალგა ბიძამისი, სელამეთი გახდა. მიუეხადავად ამისა, ძალაუფლება ხელში აიღო 1607 წელს, მამის გარდაცვალების შემდეგ, 18 წლის ასაკში. ის გახდა ყირიმის ყველაზე ახალგაზრდა ხანი. თავად თოხთამიშმა კალგას ტიტული უბოძა მის უმცროს ძმას, 16 წლის სეფერ გირეის. თოხთამიშ გირეის მმართველობა მხოლოდ 4 თვემდე გაგრძელდა, რადგან მისი ყირიმის ხანად დამტკიცება ოსმალეთის სულთნითსთვის, აჰმედ I-ისთვის მოულოდნელი იყო, რადგან გაზი გირეის ურჩობის გამო ყირიმის სახანოს ანექსირება ჰქონდა დაგეგმილი.

1608 წელს სულთანმა გასცა ბრძანება ყირიმის ხანის ტიტულზე თოხთამიშის ბიძის, სელამეთ I გირეის დამტკიცების შესახებ. თოხთამიშმა ტახტი იძულებით დათმო და იმავე წელს, თავის ძმებთან ერთად, სტამბოლში გაემგზავრა სულთნისთვის გადაწყვეტილების შეცვლის სათხოვნელად.

მისი მცდელობა უშედეგო აღმოჩნდა. ედირნეში, ყირიმისკენ მიმავალ გზაზე უეცრად თავს დაესხა მისი ნათესავის, სახანოს იმჟამინდელი კალგის და მომავალი ხანის — მეჰმედ III გირეის არმია. სწორედ მასთან ბრძოლის დროს დაიღუპა 19 წლის თოხთამიში თავის ძმასთან, სეფერ გირეისთან ერთად. მისი ოჯახის წევრებიდან გადარჩა 3 უმცროსი ძმა, ინაიეთი, ჰუსამი და საადათი. ინაიეთმა მოგვიანებით შეძლო ყირიმის ხანის ტიტულის მოპოვება. ჰუსამი კალგად, ხოლო საადათი კი ნურედინად დანიშნა.

## იხილეთ აგრეთვე
* ყირიმის სახანო
* გირეის დინასტია
* ყირიმის ხანების სია

## ლიტერატურა
* Гайворонский Алексей. Созвездие Гераев. — Симферополь, 2003

კატეგორია:გირეის დინასტია
კატეგორია:ყირიმის ხანები
კატეგორია:ყირიმის სახანო
კატეგორია:მოკლული მონარქები
კატეგორია:დაბადებული 1589
კატეგორია:გარდაცვლილი 1608
კატეგორია:ბრძოლის ველზე დაღუპული მონარქები
ბორიდები

[250px|right|thumb|ტიტანიუმის დიბორიდის კრისტალური სტრუქტურა. __ [ტიტანი|Ti&nbsp;&nbsp;&nbsp;&nbsp;&nbsp;__ B ]]
**ბორიდები** — ბორის ნაერთები ლითონებთან. ბორიდებს ახასიეთებს როგორც ლითონური, ისე არალითონური (ნახევრად გამტარი) ნივთიერებების თვისებები. ლითონური თვისებებია: მაღალი თბო- და ელექტროგამტარობა, ლიტონური ბზინვა, ტემპერატურის გადიდების შედეგად ელექტროწინაღობის კოეფიციენტის ზრდა. ბორიდების უმრავლესობა მჟავამედეგია (მაგალითად, TaB2-ზე არ მოქმედებს მდუღარე თეზაფიც კი), ნაკლებად პლასტიკური და მეტად სალია (მიკროსისალე 20-30 გნ/მ2). TiB2-ის სიმტკიცის ზღვარი გაგლეჯისას (როცა მისი ფორიანობა 2-3%-ს უდრის) 380 მეგნ/მ2-ია. NbB2-ის დრეკადობის მოდულია 650 გნ/მ2, TaB2-ის — 700 გნ/მ2, Mo2B5-ის — 685 გნ/მ2, ხოლო W2B5-ისა — 790 გნ/მ2.

## მიღება
ბორიდების მისაღებად ლითონთა ჟანგეულებს აღადგენენ ბორის კარბიდისა და მურის ნარევით (MeO + B4C+ C -> MeB +CO) ან ლითონთა ჟანგეულებისა და ბორის ანჰიდრიდის ნარევს აღადგენენ მურით (MeO+B2O3+C->MeB+CO). არსებობს აგრეთვე ბორიდების მიღების მაგნიტოთერმული და სხვა მეთოდები. 
## გამოყენება
ბორიდების ფხვნილის დაწნეხითა და შეცხობით ან ცხლად დაწნეხით ამზადებენ მკვრივ ნაკეთობებს. ბორიდებს იყენებენ რადიოელექტრონიკაში, ბირთვულ ტექნიკაში (სარეგულაციო მასალად და ბირთვული გამოსხივებისაგან დასაცავად), მეტალურგიაში, მანქანათმშენებლობაში.

## ლიტერატურა
კატეგორია:ბორიდები
Fuck Everyone and Run (F E A R)

***Fuck Everyone and Run (F E A R)*** — ბრიტანული პროგრესული როკ-ჯგუფ Marillion-ის მეთვრამეტე სტუდიური ალბომი, გამოცემული 2016 წლის 23 სექტემბერს.

## პრომოკამპანია 
ისევე, როგორც წინა ალბომების შემთხვევაში, ჯგუფმა გამოიყენა კრაუდფანდინგის საშუალება, ამჯერად - PledgeMusic-ის მეშვეობით. კამპანიის ფარგლებში მსმენელს შეეძლო სამუშაო სახელწოდებით *M18* ცნობილი ალბომის სხვადასხვა ვერსია წინასწარ შეეკვეთა - CD, ჩამოსატვირთი, დელუქს გამოცემის თუ სხვა სახით. თავდაპირველად დაგეგმილი იყო ალბომის 2016 წლის 1 მაისს გამოცემა, მაგრამ გადაიდო 9 სექტემბრისთვის, მოგვიანებით კი - 23 სექტემბრისთვის.

8 აპრილს ცნობილი გახდა ალბომის გარეკანი და სახელწოდება *Fuck Everyone and Run (F E A R)*. 
ჯგუფის ვოკალისტი სტივ ჰოგართი განმარტავდა:

7 ივლისს ყველამ, ვინც PledgeMusic-ის კამპანიაში მონაწილეობა მიიღო, აგრეთვე მიიღო ახალი სიმღერის „The New Kings“ ჩამოტვირთვის საშუალება. მისი შემოკლებული ვერსია განთავსდა ჯგუფის YouTube-არხზე.

## წარმატება 
ალბომის უმაღლესი ადგილი ბრიტანეთის ჩარტში #4 იყო, 1987 წლის *Clutching at Straws*-ის შემდეგ პირველი ასეთი მაღალი პოზიცია ამ ქვეყანაში.

## სიმღერების სია 
*Fuck Everyone and Run (F E A R)* გამოვიდა სტანდარტული CD-ის, მრავალარხიანი Super Audio CD-ის და გრამფირფიტის ფორმატებში (უკანასკნელზე სიმღერების განსხვავებული სია იყო წარმოდგენილი).

ყველა სიმღერა დაწერილია Marillion-ის მიერ.

### CD
;El Dorado (16.34)
1. I. Long-Shadowed Sun – 1:16
2. II. The Gold – 6:13
3. III. Demolished Lives – 2:23
4. IV. F E A R – 4:07
5. V. The Grandchildren of Apes – 2:35
;Living in F E A R
6. Living in F E A R – 6:25
;The Leavers (19.06)
7. I. Wake Up in Music – 4:27
8. II. The Remainers – 1:34
9. III. Vapour Trails in the Sky – 4:49
10. IV. The Jumble of Days – 4:20
11. V. One Tonight – 3:56
;White Paper
12. White Paper – 7:18
;The New Kings (16.43)
13. I. Fuck Everyone and Run – 4:22
14. II. Russia's Locked Doors – 6:24
15. III. A Scary Sky – 2:33
16. IV. Why Is Nothing Ever True? – 3:24
;Tomorrow's New Country
17. Tomorrow's New Country – 1:47

### გრამფირფიტა 
## პერსონალი 
*სტივ ჰოგართი – ვოკალები, კლავიშებიანი საკრავები
*მარკ კელი – კლავიშებიანი საკრავები, ბეკ-ვოკალები
*იენ მოსლი – დასარტყმელი საკრავები, ბეკ-ვოკალები 
*სტივ როზერი – გიტარები, ბეკ-ვოკალები
*პიტ ტრევავასი – ბას-გიტარა, ბეკ-ვოკალები, გიტარები

## ჩარტები 
## სქოლიო
კატეგორია:Marillion-ის ალბომები
კატეგორია:2016 წლის ალბომები
შარაფლი

**შარაფლი** () — სოფელი აზერბაიჯანში,  ბარდის რაიონში. მოსახლეობის რაოდენობა —     300 კაცი.

## რესურსები ინტერნეტში
* 
 
 

კატეგორია:ბარდის რაიონის სოფლები
სევიიანი

**სევიიანი** () — სოფელი აზერბაიჯანში,  ბარდის რაიონში.

## რესურსები ინტერნეტში
*  
 

კატეგორია:ბარდის რაიონის სოფლები
მუჰამად აზამ-შაჰი

**მუჰამად აზამ შაჰი**  (დ. 28 ივნისი, 1653, ბიჯაპური  — გ. 8 ივნისი,  1707, აგრა) — დიდ მოგოლთა იმპერიის მე-7 იმპერატორი 1707 წლის 14 მარტიდან 8 ივნისის ჩათვლით, აურანგზებისა და დილრას ბანუ ბეგუმის ვაჟი. თემურიდების დინასტიის წარმომადგენელი.

## ბიოგრაფია
დაიბადა 1653 წლის 28 ივნისს, ბიჯაპურში, ბაბუის, შაჰ-ჯაჰანის მმართველობის პერიოდში. 4 წლის ასაკში დედა გარდაეცვალა. 1658 წელს მამამისი, აურანგზები დიდი გადატრიალების შემდეგ გახდა დიდ მოგოლთა მე-6 იმპერატორი.

აღიზარდა დელიში. ბავშვობიდანვე გამოირჩეოდა სიბრძნითა და სტრატეგიული ნიჭით. 1678 წელს, 25 წლის ასაკში დაინიშნა ბენგალის გამგებლად. ეს თანამდებობა მან 1701 წლამდე შეინარჩუნა. მიუხედავად იმისა, რომ მას ჰყავდა უფროსი ძმები, 1681 წელს აგრაში გამოაცხადეს მამის ოფიციალურ მემკვიდრედ. 1683 წელს უსარდლა მოგოლებს მარათჰების წინააღმდეგ გამართულ ბრძოლაში, რომელშიც გაიმარჯვა. 1685 წელს ალყა შემოარტყა ბიჯაპურს და 4 თვის შემდეგ აიღო ის.

მუჰამად აზამი  ღრმამორმწუნე მუსლიმი იყო და მამის მსგავსად სასტიკად ექცეოდა ქრისტიანებსა და ბუდისტებს, ასევე არ ერიდებოდა შიიტების დევნა. 1693-1697 წლებში რამდენიმეჯერ ილაშქრა დეკანში, დაარბია, გაძარცვა და გადაწვა ბუდისტებისა და ქრისტიანების ტაძრები.  1701-1706 წლებში იყო გუჯარათის მმართველი.

1706 წელს მამამისს აუჯანყდა, მაგრამ უშედეგოდ. აურანგზებმა აზამი სახელმწიფო საქმეებს ჩამოაშორა, მაგრამ 1707 წელს, 89 წლის ასაკში გარდაიცვალა ლაშქრობაში. ამით ისარგებლა აზამ შაჰმა და დროებით დაიკავა დიდ მოგოლთა საიმპერატორო ტახტი დელიში. ამ ფაქტს დინასტიური ომი მოჰყვა, რომელიც დაიწყეს მისმა ძმებმა.

მისი მმართველობა 3 თვემდეც კი ვერ გაგრძელდა. 1707 წლის 8 ივნისს, აგრას მახლობლად გამართულ ბრძოლაში დამარცხდა და ტყვედ ჩაუვარდა თავის უფროს ძმასა და მემკვიდრეს, ბაჰადურ შაჰ I-ს. აზამ შაჰი ძმის ბრძანებით სიკვდილით დასაჯეს. მისი გადარჩენილი ვაჟები კი ნათესავებთან ბრძოლებს შეეწირნენ იმავე წლის ივლის-აგვისტოში.

## იხილეთ აგრეთვე
* დიდ მოგოლთა იმპერია
* აურანგზები
* დიდ მოგოლთა იმპერატორების სია

## ლიტერატურა 
* Sir Jadunath Sarkar (1925). Anecdotes of Aurangzib. M.C. Sarkar & Sons. p.&nbsp;21.
*Sarkar, Sir Jadunath (1912). History of Aurangzib Vol. I (PDF). Calcutta: M.C. Sarkar & Sons. p.&nbsp;71.
*Eraly, Abraham (2007). The Mughal World: Life in India's Last Golden Age. Penguin Books India. p.&nbsp;147.
*Chandra, Satish (2002). Parties and politics at the Mughal Court, 1707-1740. Oxford University Press. p.&nbsp;50.
*Koch, Ebba (1997). King of the world: the Padshahnama. Azimuth Ed. p.&nbsp;104

კატეგორია:დიდ მოგოლთა იმპერატორები
კატეგორია:დაბადებული 1653
კატეგორია:გარდაცვლილი 1707
კატეგორია:თემურიდები
კატეგორია:დაბადებული 28 ივნისი
კატეგორია:გარდაცვლილი 8 ივნისი
კატეგორია:დამხობილი მონარქები
კატეგორია:სიკვდილით დასჯილი მონარქები
კატეგორია:ბრძოლის ველზე დაღუპული მონარქები
თაჰლა (მრავალმნიშვნელოვანი)

**თაჰლა** შეიძლება აღნიშნავდეს:

*თაჰლა — სოფელი აზერბაიჯანში, ბარდის რაიონი
*თაჰლა — სოფელი აზერბაიჯანში, გორანბოის რაიონი
ეგორლიკსკაიის ნიკოლოზ საკვირველთმოქმედის ეკლესია

**ეგორლიკსკაიის ნიკოლოზ საკვირველთმოქმედის ეკლესია** () — მართლმადიდებლური ეკლესია ეგორლიკის რაიონის სტანიცა ეგორლიკსკაიაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. 

მისამართი: რუსეთი, როსტოვის ოლქი, ეგორლიკის რაიონი, სტანიცა  ეგორლიკსკაია, ლუნაჩარსკის ქუჩა № 26.

## ისტორია 
* 
1811 წელს სტანცა ეგორლიკსკაიაში ააგეს ხის ეკლესია წმინდა ნიკოლოზ საკვირველთმოქმედის სახელზე. ეკლესია აგებული იყო ხის მორებით სამრეკლოს გარეშე, არ ჰქონდა ღობე. ბოძებისგან აგებული ეკლესია მალე დაძველდა. 

1827 წელს ეგორლიკსკაიის კაზაკებმა სთხოვეს დონის ატამან დიმიტრი ეფიმის ძე კუტეინიკოვს, რომ მათთვის უსასყიდლოდ გადაეცათ ნოვოჩერკასკის ხის ეკლესია. კაზაკების თხოვნა დააკმაყოფილეს. 

ხის ეკლესიის შენება, ქვის ფუნდამენტზე, ღობით და სამრეკლოთი დაიწყეს 1833 წლის 23 აგვისტოს, ხოლო 1837 წლის 24 ოქტომბერს აკურთხეს. ეკლესია მოქმედებდა 43 წელი, სტანიცაში მოსახლეობის რაოდენობის გაზრდის გამო ეკლესია მრევლს ვეღარ იტევდა. მრევლში მომწიფდა აზრი იმისათვის, რომ ეთხოვათ ატამან ნიკოლაი ალექსანდრეს ძე კრასნოკუტსკისადმი სოფელში აეგოთ ახალი ქვის ეკლესია. 

ქვის ეკლესიის მშენებლობა დაიწყო 1880 წელს და გაგრძელდა 25 წელიწადი. მშენებლობისათვის თანხის ნაწილი გამოყოფილი იყო სახელმწიფო ხაზინიდან. აგური მოიტანეს სოფელ ლეჟანკიდან, ვაჭარ პარამანაოვის აგურის ქარხნიდან, სამშენებლო სილა და სხვა მასალები სოფელ სრედნი-ეგორლიკიდან. ეკლესიის მშენებლობა დასრულდა 1906 წელს. ძველი ეკლესია გადასცეს სოფელ კაგალნიცკის. 

1906 წელს ახალი სამსაკურთხევლიანი ეკლესია აკურთხეს. ეკლესიას ჰქონდა რვა ზარი და ქორო, რომელიც შედგებოდა 12 ადამიანისაგან. ეკლესიის მთავარი საკურთხეველი ნიკოლოზ საკვირველთმოქმედის სახელზე აკურთხეს, მარჯვენა საკურთხეველი - მიქაელ მთავარანგელოზისა, ხოლო მარცხენა წმინდა მოწამე ვლასის სახელზე. 

1936 წელს ეკლესია დაანგრიეს. ეკლესიის უკანასკნელი ღვთისმსახური იყო მღვდელმონაზონი პეტრე (იამშჩიკოვი), რომელიც 1937 წელს დახვრიტეს. 

მეორე მსოფლიო ომის შემდეგ სტანიცაში მუშაობდა სამლოცველო სახლი. სახლის ეზოში იდგა სამრეკლო. მოგვიანებით სამლოცველო სხვა სახლში გადაიტანეს. მოკლე დროის განმავლობაში სამლოცველოში ექვსი მღვდელი მსახურობდა. 1992 წელს სამლოცველო გადააკეთეს. ეკლესია აკურთხეს ნიკოლოზ საკვირველთმოქმედის სახელზე. ეკლესია აღნიშნავდა ორ მთავარ დღესასწაულს 22 მაისს და 19 დეკემბერს. 

1990-იანი წლების დასაწყისში გადაწყვიტეს სტანიცაში აეშენებინათახალი აგურის ეკლესია. 1995 წელს დადეს მისი პირველი ქვა. მშენებლობის ადგილზე დააყენეს მართლმადიდებლური ჯვარი. 

2002 წელს დაუკვეთეს პროექტი და დაიწყო სახსრების შეგროვება ახალი ეკლესიის ასაშენებლად. ეკლესიის მშენებლობა გაგრძელდა 2006 წლიდან 2011 წლამდე. 2011 წელს დააყენეს ზარები. 10 ახალი ზარი მიიღეს მეცენატ პავლე პოპოვისაგან. 

ეკლესიის წინამძღვარია მღვდელმონაზონი გიორგი (ცურკანუ).

## რესურსები ინტერნეტში
* Егорлыкская. Новая церковь Николая Чудотворца
* Православные храмы станицы Егорлыкской
* Ст. Егорлыкская . Волгодонская епархия.

კატეგორია:როსტოვის ოლქის ეკლესიები
კატეგორია:როსტოვის ოლქის ღირსშესანიშნაობები
კატეგორია:XXI საუკუნის ეკლესიები
თიურქმანი (მრავალმნიშვნელოვანი)

**თიურქმანი** შეიძლება აღნიშნავდეს:

*თიურქმანი  — სოფელი აზერბაიჯანში, ბარდის რაიონში
*თიურქმანი — სოფელი აზერბაიჯანში, გოქჩაის რაიონში
*თიურქმანი — სოფელი აზერბაიჯანში, გაბალის რაიონში
კობა ამირხანაშვილი

**კობა ამირხანაშვილი** (დ. 5 აგვისტო, 1954, მცხეთა, საქართველოს სსრ) — ქართველი პოლიტიკოსი და ფიზიკოსი, ქიმიის მეცნიერებათა დოქტორი. საქართველოს IV და V მოწვევის პარლამენტის წევრი.

1976 წელს დაამთავრა საქართველოს პოლიტექნიკური ინსტიტუტის საინჟინრო-ფიზიკური ფაკულტეტი, ხოლო მოსკოვის ფიზიკო-ტექნიკური ინსტიტუტის ასპირანტურა 1984 წელს, დოქტორანტურა 1994 წელს.

1976-1978 წლებში იყო სპეციალური საკონსტრუქტორო ბიუროს ინჟინერი, 1978 წლიდან საქართველოს მეცნიერებათა აკადემიის პეტრე მელიქიშვილის სახელობის ფიზიკური და ორგანული ქიმიის ინსტიტუტის უმცროსი, უფროსი, წამყვანი და მთავარი მეცნიერ-თანამშრომელი და ლაბორატორიის გამგეა. არის, საქართველოში კომპიუტერული ქიმიის დამაარსებელი და 1978 წლიდან ამავე სახელწოდების ლაბორატორიის გამგე. 2006 წლიდან მეცნიერ-კონსულტანტი. 1985 წლიდან ეწევა აქტიურ პედაგოგიურ საქმიანობას. სხვადასხვა დროს კითხულობდა ლექციებს ფიზიკური ქიმიისა და სპეცკურსებს მაგისტრანტებისათვის უმაღლეს სასწავლებლებში. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. 1999-2004 წლებში სკანდინავიის ქვეყნებში იყო საქართველოს საპარლამენტო დელეგაციის ხელმძღვანელი. 2015 წლიდან საქართველოს პარლამენტართა პალატის დამაარსებელი და მისი თავმჯდომარეა.

1998 წლიდან არის თბილისის სახელმწიფო უნივერსიტეტის პროფესორი. საქართველოში ერთ-ერთი პირველი არასამთავრობო ორგანიზაციის „დიაბეტიან ბავშვთა დაცვის ასოციაციის“ (2020 წლიდან „საქართველოს დიაბეტის ფონდის“) დამაარსებელი და მისი პრეზიდენტი. კობა ამირხანაშვილი არის 150-ზე მეტი სამეცნიერო ნაშრომის, მონოგრაფიებისა და წიგნების ავტორი. 2001 წელს დაჯილდოვდა ღირსების ორდენით. ჰყავს მეუღლე და შვილები — გიორგი, ნიკოლოზი.

## ლიტერატურა
* ვინ ვინაა საქართველოში: ქართული ბიოგრაფიული ცნობარი, გვ. 15, თბ., 1998-1999.
* საქართველოს პარლამენტის წევრები 1990-2015 წწ., გვ. 65, თბ., 2015, ISBN 978-9941-0-8142-2.

## რესურსები ინტერნეტში 
კატეგორია:დაბადებული 5 აგვისტო
კატეგორია:დაბადებული 1954
კატეგორია:ქართველი ფიზიკოსები
კატეგორია:საქართველოს ღირსების ორდენის კავალრები
კატეგორია:საქართველოს IV მოწვევის პარლამენტის წევრები
კატეგორია:საქართველოს V მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები (1976)
კატეგორია:მცხეთაში დაბადებულები
სელამეთ I გირეი

**სელამეთ I გირეი** (‎;  დ. ბახჩისარაი, ყირიმის სახანო, 1568 — ბახჩისარაი, ყირიმის სახანო, 1610) — ყირიმის ხანი 1608–1610 წლებში, დევლეთ I გირეის უმცროსი, მე-12 ვაჟი.

## ბიოგრაფია
დაიბადა ბახჩისარაიში. 9 წლის იყო, როდესაც მამა გარდაეცვალა. 1584-1585 წლებში, თავის უფროს ძმებს შორის გამართულ ომებში იბრძოდა ისლამ II გირეის მხარეს. 1588 წელს, გაზი II გირეი-მ დანიშნა ნურედინად.

1591 წელს თან ახლდა ფეთიჰ I გირეის მოსკოვზე გალაშქრების დროს. 1594 წელს აუჯანყდა თავის ძმას, გაზი გირეის, მაგრამ მისი ამბოხი მარტივად ჩაახშვეს და იძულებული გახდა ოსმალეთის იმპერიაში გადახვეწილიყო.

1594-1605 წლებში, როგორც დევნილი, ცხოვრობდა სტამბოლში, ოსმალეთის სულთნების, მეჰმედ III-ისა და აჰმედ I-ის კარზე. 1606 წელს სულთან აჰმედმა დანიშნა ყირიმის სახანოს კალგად. თუმცა მისი უფროსი ძმის, გაზი II გირეის გარდაცვალების შემდეგ ყირიმის ხანის ტიტული მიიღო სელამეთის ძმისშვილმა, 18 წლის თოხთამიშ გირეიმ.

ამის გამო სელამეთმა ვერ შეძლო სამშობლოში დაბრუნება. ის დახმარების სათხოვნელად დაუკავშირდა თავისი ძმის, მეჰმედ II გირეის დევნილ შვილიშვილებს, მეჰმედ III გირეისა და შაჰინ გირეის. მათი და ოსმალეთის დახმარებით, 1608 წელს ყირიმის ტახტი დაიკავა. იმავე წელს, თოხთამიშ გირეი სტამბოლში ჩავიდა იმ მიზნით, რომ აჰმედ I დაეყოლიებინა მისთვის ხანის ტიტულის დაბრუნებისათვის, მაგრამ უშედეგოდ.

ყირიმისკენ მიმავალ თოხთამიშს თავს დაესხნენ მეჰმედ III გირეი და ოსმალები. მცირე ბრძოლის შემდეგ თოხთამიში და მისი ძმა, სეფერ გირეი, დაიღუპნენ. სელამეთ გირეი მშვიდად შეუდგა სახანოს მართვას. მადლობის ნიშნად, კალგად სწორედ მეჰმედ III გირეი დანიშნა, ხოლო ნურედინობა შაჰინ გირეის უბოძა.

2 წლიანი მმართველობის შემდეგ გარდაიცვალა 1610 წელს, ბახჩისარაის სასახლეში, 42 წლის ასაკში. მის შემდეგ ყირიმის სახანოში ისევ დაიწყო დინასტიური ომი ტახტზე ასასვლელად, რომელიც დამთავრდა მისი ძმისშვილის, ჯანიბექ გირეის გამარჯვებით. მოგვიანებით მისი ვაჟებიც გახდნენ ყირიმის ხანები: ბაჰადირ I გირეი 1637-1641 წ.წ, ისლამ III გირეი 1644-1654 წ.წ, და მეჰმედ IV გირეი 1641-1644 და 1654-1666 წლებში. ყირიმის სახანოს მმართველთა დინასტია სწორედ სელამეთის შთამომავლებმა გააგრძელეს და დაასრულეს.

## იხილეთ აგრეთვე
* ყირიმის სახანო
* გირეის დინასტია
* ყირიმის ხანების სია

## ლიტერატურა
* Гайворонский Алексей. Созвездие Гераев. — Симферополь, 2003 г.
* Олекса Гайворонский «Повелители двух материков», том 1, Киев-Бахчисарай, 2007 г. ISBN 978-966-96917-1-2

კატეგორია:ყირიმის ხანები
კატეგორია:ყირიმის სახანო
კატეგორია:გირეის დინასტია
კატეგორია:დაბადებული 1568
კატეგორია:გარდაცვლილი 1610
ისიდორა სეკულიჩი

**ისიდორა სეკულიჩი** (, დ. 16 თებერვალი, 1877 – გ. 5 აპრილი 1958) — სერბი პროზაიკოსი, მწერალი, ესეისტი, პოლიგლოტი და ხელოვნებათმცოდნე. სერბეთის მეცნიერებათა და ხელოვნების აკადემიის პირველი ქალი აკადემიკოსი (1950). XX საუკუნის პირველ ნახევარში მოღვაწე ყველაზე ცნობილი სერბი მწერალი. 

სეკულიჩი დაიბადა სოსორინში, ბაჩკა, რომელიც დღესდღეობით არის სერბეთის პროვინცია ვოივოდინა. გარდა ლიტერატურის შესწავლისა სეკულიჩი ასევე კარგად იყო გათვიცნობიერებული საბუნებისმეტყველო მეცნიერებებსა და ფსიქოლოგიაში. 1892 წელს მან დაამთავრა პედაგოგიური სკოლა ბუდაპეშტში და 1922 წელს გერმანიაში მიიღო დოქტორის ხარისხი. მისი მოგზაურობები მოიცავდა ხანგრძლივ დარჩენას ინგლისში, საფრანგეთსა და ნორვეგიაში. მისმა მოგზაურობამ ოსლოდან ბერგენის გავლით ფინმარკში მიიყვანა იქამდე, რომ 1914 წელს ნორვეგიაში გაჩნდა წინასიტყვაობა Pisma iz Norveške / წერილები ნორვეგიიდან. მისი მოკლე ამბების კოლექცია, საპუტნიცი, არის არაჩვეეულებრივად დაწვრილმანებული, სადაც მისი გამჭრიახული თვითანალიზის საოცარი უნარი და მამაცური სტილისტური ექსპერიმენტები გამოამჟღავნა. ისიდორა ასევე საუბრობდა როგორც კლასიკურ, ასევე ცხრა თანამედროვე ენებზე.
სეკულიჩის ლირიკული, მედიტაციური, თვითდაკვირვების მწარმოებელი და ანალიტიკური ნაშრომები ჩნდება სერბიული პროზაული მწერლობის განთიადზე. ისიდორა შეშფოთებული იყო ადამიანების მდგომარეობით, მათი სრულიად თანამედროვე მგრძნობელობით. თავის მთავარ რომანში, პატარა ქალაქის სასაფლაოს ქრონიკა (Кроника паланачког гробља), ის წერდა ოპოზიციურად ჩვეულებრივი ქრონოლოგიური მოვლენების განვითარების შესახებ. წიგნის თითოეული ნაწილი იწყება სასაფლაოზე, საბოლოოდ კი ბრუნდება რეალურ ცხოვრებაში, მთელი თავისი სიამოვნებებით, სიხარულითა და ტრაგედიებით. პერსონაჟები, როგორიცაა მაგალითად გოსპა ნოლა არის პირველი ძლიერი ქალი პერსონაჟი სერბულ ლიტერატურაში, რომელიც დახატულია დეტალებში თავის გამბედაობით, სიამაყითა და სიმტკიცით.

ისოდორა სეკულიჩმა დაწერა კრიტიკული ნაშრომები მუსიკის, თეატრის, ხელოვნების, არქიტექტურის, ლიტერატურისა და ფსიქოლოგიის სფეროებში. მან დაწერა მსხვილი ნარკვევები იუგოსლავიური, რუსული, ინგლისური, გერმანული, ფრანგული, იტალიური, ნორვეგიული და სხვა სიტერატურის შესახებ.

## რჩეული ნაწარმოებები
150px|მინი|მარცხნივ|ისიდორა სეკულიჩის მონუმენტი პედაგოგიური აკადემიის წინ

* საპუტნიცი (1913)
* წერილები ნორვეგიიდან (1914)
* წარსულიდან  (1919)
* Ђакон Богородичине цркве (1919)
* Кроника паланачког гробља (1940)
* ჩანაწერები (1941) 
* ანალიტიკური ტრენუცი და განხილვა, თ.1-3 (1941)
* ჩანაწერები ჩემს ხალხზე (1948)
* Његошу књига ოაკ ოდანი (1951)
* საუბარი და ენა, ადამიანების განხილვის კულტურა

## წიგნები
* ისიდორა სეკულიჩი, Književni pogledi Isidore Sekulić (ისიდორა სეკულიჩის ლიტერატურული შეხედულებები) ბელგრადი, პროსვეტა, 1986.

## ლიტერატურა
* Jugoslovenski Književni Leksikon (Encyclopedia of Yugoslav Literature), Matica Srpska, Novi Sad, 1984.
* Jovan Skerlić, *Istorija Nove Srpske Književnosti* (Belgrade, 1921) page 476.

## რესურსები ინტერნეტში
*Famous Serbian women
* Her portrait

კატეგორია:სერბი მწერლები
Electronica 2: The Heart of Noise

***Electronica 2: The Heart of Noise*** — ფრანგი ელექტრონული მუსიკოს და კომპოზიტორ ჟან-მიშელ ჟარის მეთვრამეტე სტუდიური ალბომი, რომელიც გამოიცა 2016 წლის 6 მაისს, ლეიბლზე Columbia Records. იგი არის რიგით მეორე ორნაწილიან სერიაში (პირველია *Electronica 1: The Time Machine*), რომელიც ეფუძნება სხვადასხვა პერიოდის და სტილის ელექტრონულ მუსიკოსებთან თანამშრომლობას.

*Electronica 2*-ს ჩაწერაში მონაწილეობდნენ Pet Shop Boys, Primal Scream, გერი ნიუმენი, ჰანს ციმერი, The Orb, Yello და სხვა შემსრულებლები, აგრეთვე ედვარდ სნოუდენი. ჟარმა ორივე ალბომს უწოდა „ყველაზე ამბიციური პროექტი“.

ალბომის სახელწოდება, გარეკანი და სიმღერების სრული სია ცნობილი გახდა 2016 წლის 19 თებერვალს.

## სიმღერების სია
* „As One“-ში შეტანილია  Primal Scream-ის „Come Together“-ის სემპლები.

## ჩარტები
## სერტიფიცირება
## სქოლიო
კატეგორია:2016 წლის ალბომები
კატეგორია:ჟან-მიშელ ჟარის ალბომები
კატეგორია:Columbia Records-ის ალბომები
Radiophonie vol. 9

***Hexagone*** — ფრანგი ელექტრონული მუსიკოს ჟან-მიშელ ჟარის მიერ რადიოსადგურ France Info-სთვის შექმნილი კომპოზიცია. მისი 99 სხვადასხვა ნაწილი ცალკე ჩაიწერა კომპოზიტორ ბრუნო მანტოვანის ორკესტრირებით. ჩანაწერი Radio France-მა გაავრცელა, როგორც ***Radiophonie Vol. 9***, 2000 ასლის ოდენობით, 2017 წლის 13 იანვარს.

## სქოლიო
კატეგორია:ჟან-მიშელ ჟარის ალბომები
კატეგორია:2017 წლის ალბომები
Oxygène 3

***Oxygène 3*** — ფრანგი ელექტრონული მუსიკოს და კომპოზიტორ ჟან-მიშელ ჟარის მეცხრამეტე სტუდიური ალბომი, რომელიც გამოვიდა 2016 წლის 2 დეკემბერს. ჟარმა მისი გამოცემის შესახებ Instagram-ის მეშვეობით განაცხადა. *Oxygène 3* გამოიცა *Oxygène*-ის გამოსვლიდან 40 წლისთავზე.

## შექმნა
*Electronica*-ს სერიის ალბომების ჩაწერისას ჟარმა დაწერა კომპოზიცია, რომელმაც დააფიქრა, თუ „როგორი ჟღერადობა ექნებოდა *Oxygène*-ს იმ შემთხვევაში, თუ იგი დღეს ჩაიწერებოდა“. ვინაიდან ახლოვდებოდა ალბომის 40 წლიანი იუბილე, მუსიკოსმა გადაწყვიტა, შეექმნა *Oxygène*-ის კიდევ ერთი ნაწილი, ორიგინალური მინიმალისტური მიდგომით, მაგრამ თანამედროვე ტექნოლოგიით. 
ტურნეს *Electronica* ფარგლებში სრულდებოდა ახალი კომპოზიცია *Oxygène 17*, რომელიც სინგლზე 4 ნოემბერს გამოვიდა. ალბომის გარეკანის შესაქმნელად ჟარმა კვლავ მიიწვია პირველი ალბომის გარეკანის ავტორი მიშელ გრანჟე. ამჯერად მან გამოიყენა იგივე ობიექტი, რაც ორიგინალურ ყდაზეა, თუმცა შეაბრუნა როგორც თავის ქალა, ასევე დედამიწის გამოსახულება.

## გამოცემა
*Oxygène 3* გამოვიდა ცალკე ალბომის სახით CD-ზე, ციფრული ჩამონატვირთის და გრამფირფიტს ფორმატებში, ისევე, როგორც შეფუთვის Oxygène Trilogy სახით. უკანასკნელი წარმოადგენს სერიის სამივე ალბომს, აგრეთვე Oxygène 3-ის გამჭვირვალე გრამფირფიტას. შეფუთვას ახლავს სპეციალური ფოტოალბომი, სამივე ალბომის ჩაწერისას გამოყენებული ტექნიკის აღწერით და ფოტოსურათებით.

## ტექნიკა
ჟარი ალბომის ჩაწერისას იყენებდა სხვადასხვა ინსტრუმენტს და პროგრამას. ესენია Eminent 310 Unique, EMS Synthi AKS, EMS VCS 3, Electro-Harmonix#Phasers.2C chorus and flanger, Electric Mistress, ARP 2600, ARP 2500, Moog Sub 37, OB6, Mellotron D4000, Korg Polyphonic Ensemble, Korg Mini Pops, Metasonix, Digisequencer, TR8, Animoog, Teenage Engineering OP-1, OP12, OP 24, Ochord, Analog Keys, Virus, Dune, Nordlead 1, Monark, RBlocks, Spire, Serum, Cognosphere, Taurus1, Micro Monsta, Philicorda. ალბომი ჩაიწერა Ableton Live-ით, MacBook Pro-ზე.

## სიმღერების სია
ყველა კომპოზიციის ავტორია ჟან-მიშელ ჟარი.

## ჩარტები
## სქოლიო
კატეგორია:ჟან-მიშელ ჟარის ალბომები
კატეგორია:2016 წლის ალბომები
კატეგორია:Columbia Records-ის ალბომები
The Night Siren

***The Night Siren*** — ინგლისელი გიტარისტ  სტივ ჰეკეტის 25-ე სტუდიური ალბომი. იგი გამოიცა 2017 წლის 25 მარტს, ლეიბლზე Inside Out Music. ალბომში წარმოდგენილია თანამშრომლობა მუსიკოსებთან მსოფლიოს სხვადასხვა ქვეყნიდან.

დისკში შეტანილი მასალის ნაწილი დაწერილი იყო წინა ალბომის, *Wolflight*-ის შექმნის პერიოდში.

## სიმღერების სია
## პერსონალი 
*სტივ ჰეკეტი – ელექტრონული და აკუსტიკური გიტარები, უდი, ჩარანგო, სიტარი, ჰარმონიკა, ჰარმონიკა, ვოკალი
*კობი ფარი – ვოკალები სიმღერაში West to East
*მირა ავადი – ვოკალები სიმღერაში West to East
*ნიკ დ'ვირგილიო – დასარტყმელი საკრავები სიმღერაში Martian Sea
*მალიკ მანსუროვი – ტარი სიმღერაში Behind the Smoke
*გუნლაუგურ ბრიმი (მითითებული, როგორც *გული ბრიმი*) – დასარტყმელი საკრავები, კახონი, პერკუსია
*როჯერ კინგი – კლავიშებიანები, პროგრამირება (The Gift-ის გარდა)
*ბენედიქტ ფენერი – კლავიშებიანები, პროგრამირება (The Gift-ში)
*ლესლი-მირიამ ბენეტი – კლავიშებიანები The Gift-ში
*ნედ სილვანი – ვოკალები სიმღერაში Inca Terra
*ჯო ჰეკეტი – ვოკალები სიმღერაში West to East
*გერი ო'ტული – დასარტყმელი საკრავები სიმღერებში Fifty Miles from the North Pole, El Niño და West to East
*რობ ტაუნსენდი – ბარიტონული საქსოფონი, სოპრანო საქსოფონი, ფლეიტა, ფლაჟოლეტი, კენა, დუდუკი, ბას-კლარნეტი
*ამანდა ლემანი – ვოკალი
*კრისტინ ტაუნსენდი – ვიოლინო, ალტი
*დიკ დრაივერი – კონტრაბასი
*ტროი დონოკლი – ირლანდიური სალამური სიმღერაში In Another Life
*ჯონ ჰეკეტი – ფლეიტა სიმღერებში Martian Sea და West to East
*ფერენც კოვაჩი – საყვირი სიმღერაში Fifty Miles from the North Pole
*სარა კოვაჩი – დიჯერიდუ სიმღერაში Fifty Miles from the North Pole

## ჩარტები
## რესურსები ინტერნეტში
*Inside Out Music – სტივ ჰეკეტი - 'The Night Siren' 

## სქოლიო
კატეგორია:2017 წლის ალბომები
კატეგორია:სტივ ჰეკეტის ალბომები
კატეგორია:Inside Out Music-ის ალბომები
Ritual Spirit

***Ritual Spirit*** — ბრიტანული ტრიპ-ჰოპ ჯგუფ Massive Attack-ის EP, გამოცემული 2016 წლის 28 იანვარს. ალბომის *Protection* შემდეგ მის ჩაწერაში პირველად მონაწილეობდა ტრიკი. სტუდიაში აგრეთვე მუშაობდნენ შოტლანდიური ჰიპ-ჰოპ ჯგუფი Young Fathers, ლონდონელი რეპერი Roots Manuva და ვოკალისტი აზეკელი. EP-ში არ ჟღერს ჰორეს ენდის ვოკალი. ეს არის ჯგუფის პირველი ჩანაწერი *Protection*-ის შემდეგ პროდიუსერ ნილ დევიჯის მონაწილეობის გარეშე.

## სიმღერების სია
**შენიშვნა**
*"Dead Editors"-ში შეტანილია ჰერბი ჰენკოკის "Watermelon Man"-ს (1962) ნაწყვეტი.

## ჩარტები
## სქოლიო
კატეგორია:Massive Attack-ის EP-ები
კატეგორია:2016 წლის EP-ები
Super (ალბომი)

***Super*** — ინგლისური სინთპოპ დუეტ Pet Shop Boys-ის მეცამეტე სტუდიური ალბომი, გამოცემული 2016 წლის 1 აპრილს, ჯგუფის საკუთარ ლეიბლზე x2, Kobalt Label Services-ის მეშეობით. იგი გამოვიდა გრამფირფიტის, CD-ის და ციფრული ჩამონატვირთის ფორმატებში. გამოსვლისთანავე ჩანაწერი ბრიტანეთის ალბომების ჩარტის #3 პოზიციაზე მოხვდა.

## სიმღერების სია
## ჩარტები
### ყოველკვირეული ჩარტები
### წლის საბოლოო ჩარტები
## სქოლიო
კატეგორია:2016 წლის ალბომები
კატეგორია:ალბომები სტიუარტ პრაისის პროდიუსერობით
კატეგორია:Pet Shop Boys-ის ალბომები
Everything at Once (ალბომი)

***Everything at Once*** — შოტლანდიური ჯგუფ  Travis-ის მერვე სტუდიური ალბომი, რომელიც გამოვიდა 2016 წლის 29 აპრილს. გამოსვლას აგრეთვე ახლდა თანმხლები ფილმის DVD-ზე გამოცემა. ფილმის პრემიერა გაიმართა 2016 წლის 17 მარტს, Alamo Drafthouse Cinema-ში, პროგრამის South by Southwest ფარგლებში.

## სიმღერების სია
## ჩარტები
## სქოლიო
კატეგორია:2016 წლის ალბომები
კატეგორია:Travis-ის ალბომები
The Getaway (Red Hot Chili Peppers-ის ალბომი)

***The Getaway*** — ამერიკული როკ-ჯგუფ Red Hot Chili Peppers-ის მეთერთმეტე სტუდიური ალბომი, გამოცემული 2016 წლის 17 ივნისს, ლეიბლ Warner Bros.-ზე. ეს არის ჯგუფის პირველი სტუდიური ალბომი 2011 წლის ''I'm with You*-ს შემდეგ. ჩაწერილია პროდიუსერ Danger Mouse-სთან ერთად. უკანასკნელმა ჩაანაცვლა რიკ რუბინი, რომელიც ჯგუფთან 25 წელი იმუშავა და 6 ალბომის ჩაწერაში ეხმარებოდა. შესაბამისად, 1980 წლის *Mother's Milk*-ის შემდეგ ეს არის პირველი ალბომი, რომელზეც რუბინი არ მუშაობდა. იმ ფაქტის გათვალისწინებით, რომ ჯგუფის ალბომების დიდი ნაწილი ჩაწერილია გიტარისტ ჯონ ფრუშანტესთან ერთად, *One Hot Minute*-ის შემდეგ (რომელიც დეივ ნავაროს მონაწილეობით ჩაიწერა) ეს არის პირველი შემადგენლობა ფრუშანტეს გარეშე, რომელმაც ერთზე მეტი სტუდიური დისკი შექმნა.

*The Getaway'' გამოსვლისთანავე მოხვდა ათი ქვეყნის ჩარტის #1 პოზიციაზე, ხოლო აშშ-ში, ბრიტანეთში და კანადაში #2 იყო. გამოსვლის შემდეგ ალბომს მრავალი კეთილგანწყობილი შეფასება ხვდა წილად.

## სიმღერების სია
## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები და გაყიდვები
## სქოლიო
კატეგორია:2016 წლის ალბომები
კატეგორია:Red Hot Chili Peppers-ის ალბომები
კატეგორია:Warner Bros. Records-ის ალბომები
კატეგორია:ალბომები Danger Mouse-ის პროდიუსერობით
მეტრონომი (ინტერნეტ-გაზეთი)

„**მეტრონომი**“ — ქართულენოვანი საზოგადოებრივ-პოლიტიკური ინტერნეტ-გაზეთი. დაარსდა 2015 წლის 15 ნოემბერს. 

მეტრონომის მთავარი რედაქტორია გენო ჯოხიძე. 

## რესურსები ინტერნეტში
* გამოცემის საიტი

კატეგორია:ინტერნეტ პრესა
The Delerium Years 1991–1993

***The Delerium Years 1991–1993*** — ბრიტანული პროგრესული როკ-ჯგუფ Porcupine Tree-ს ბოქს-სეტი, გამოცემული 2017 წლის 24 იანვარს. მასში შეტანილია მასალა ჯგუფის პირველი ორი სტუდიური ალბომიდან *On the Sunday of Life...* და *Up the Downstair*, EP *Staircase Infinities*, საარქივო ჩანაწერების ალბომი *Yellow Hedgerow Dreamscape* და ორი EP, რომელიც შეადგენს კომპილაციას *Voyage 34: The Complete Trip*

ბოქს-სეტში შეტანილი ყველა ჩანაწერი წარმოდგენილია 180 გრამიან გრამფირფიტებზე. *Yellow Hedgerow Dreamscape* და *On the Sunday of Life...* შეიცავენ იგივე რემასტერებს, რაც შეტანილია შესაბამისი ალბომების უკანასკნელ CD გამოცემებში - ყველა ჩანაწერი აღდგენილია ორიგინალური ანალოგური ფირებიდან. სხვა ჩანაწერები სპეციალურად მომზადდა რემასტერების სახით ამ ბოქს-სეტისთვის. *Voyage 34*-ში შეტანილია „Phase IV“-ის სრული ვერსია, მანამდე გამოცემული მხოლოდ 12" დუიმიან სინგლზე.

გამოცემას ახლავს წიგნი, რომელშიც შეტანილია შესაბამისი პერიოდის დოკუმენტური მასალა - სხვადასხვა ჩანაწერი და ფოტოსურათი, ბიოგრაფიული ანოტაციები და ვრცელი ინტერვიუ ჯგუფის ლიდერ სტივენ უილსონთან. წიგნის დიზაინი შეიმუშავეს ლასე ჰოილემ და კარლ გლოვერმა.

## სქოლიო
კატეგორია:Porcupine Tree-ს კომპილაციური ალბომები
კატეგორია:2017 წლის კომპილაციური ალბომები
Glory (ბრიტნი სპირსის ალბომი)

***Glory*** — ამერიკელ პოპ-მომღერალ ბრიტნი სპირსის მეცხრე სტუდიური ალბომი. იგი გამოვიდა 2016 წლის 26 აგვისტოს, ლეიბლზე RCA Records, რითაც მოხდა ამ კომპანიასთან კონტრაქტის განახლებაც. ალბომზე მუშაობა დაიწყო 2014 წელს.

## სიმღერების სია
**შენიშვნები**
* – ვოკალის პროდიუსერი
* – ძირითადი და ვოკალის პროდიუსერი 
* – ვოკალის დამატებითი პროდიუსერი 
* – თანაპროდიუსერი

## ჩარტები
### ყოველკვირეული ჩარტები
### წლის საბოლოო ჩარტები
## სქოლიო
კატეგორია:2016 წლის ალბომები
კატეგორია:ბრიტნი სპირსის ალბომები
კატეგორია:RCA Records-ის ალბომები
We Got Love (ალბომი)

***We Got Love*** — ევროპულ-ამერიკული პოპ-ჯგუფ The Kelly Family-ს მეთხუთმეტე სტუდიური ალბომი. გამოიცა 2017 წელს,  ლეიბლებზე Airforce1 / Universal Music. ალბომში წარმოდგენილია ჯგუფის ცნობილი სიმღერების ახალი ვერსიები და „Stand by Me“-ს ქავერ-ვერსია.

## სიმღერების სია 
## ჩარტები და სერტიფიცირებები
### ყოველკვირეული ჩარტები
### სერტიფიცირებები 
## რესურსები ინტერნეტში
* KellyFamily.de  — ოფიციალური საიტი

## სქოლიო 
კატეგორია:2017 წლის ალბომები
კატეგორია:The Kelly Family-ს ალბომები
კატეგორია:Universal Music Group-ის ალბომები
Automaton (ალბომი)

***Automaton*** — ინგლისური ფანკ და ესიდ ჯაზ ჯგუფ Jamiroquai მერვე სტუდიური ალბომი. იგი გამოიცა 2017 წლის 31 მარტს ლეიბლზე Virgin EMI. ეს არის ჯგუფის პირველი სტუდიური ალბომი 2010 წლის *Rock Dust Light Star*-ს შემდეგ.

## სიმღერების სია
## პერსონალი
Discogs-ის მიხედვით, გარდა სპეციალურად აღნიშნულისა.

* ჯეი კეი – ვოკალები
* მეთიუ ჯონსონი – კლავიშებიანი საკრავები, ინჟინერი, პროგრამირება 
* პოლ ტერნერი – ბას-გიტარა
* რობ ჰარისი – გიტარა
* დერიკ მაკკენზი – დასარტყმელი საკრავები
* სოლა აკინბოლა – პერკუსია
* ჯოშუა ბლერი – ხმის ინჟინერი
* ჯონ პრესტიჯი – ხმის ინჟინერის თანაშემწე
* ჟან-პიერ შალბო – მასტერინგი
* მიკ გუზაუსკი – ხმის მიქსი

## ჩარტები
## სქოლიო
კატეგორია:2017 წლის ალბომები
კატეგორია:Jamiroquai-ს ალბომები
კატეგორია:Virgin EMI Records-ის ალბომები
რიინ ტამი

**რიინ ტამი** (; დ. 12 აგვისტო, 1981) — ტარტუს უნივერსიტეტში მოღვაწე ესტონელი გენეტიკოსი და მეცნიერების პოპულარიზატორი. სტუდენტობის პერიოდში, იგი თიოპური მეთილტრანსფერაზის მოქმედებაზე მუშაობდა. 

## ბიოგრაფია
რიინ ტამი დაიბადა 1981 წლის 12 აგვისტოს, ტარტუში, ესტონეთი. გაიზარდა სოფელ პერიში, პილვასთან ახლოს. იგი ექიმების შვილია. 1997-2000 წლებში, იინა ჰარმას უმაღლეს სკოლაში, ტარტუში სწავლობდა. 2001-2005 წლებში, იგი ტარტუს უნივერსიტეტში, სადაც მოლეკულურ დიაგნოსტიკას შეისწავლიდა, ბოლო კურსის სტუდენტი იყო, ხოლო 2005-2007 წლებში, მაგისტრატურაზე სწავლობდა. 2007 წელს, რიინ ტამმა მაგისტრის ხარისხი მიიღო და დოქტორანტურაზე განაგრძო სწავლა. მის სამაგისტრო დისერტაციას, რომელიც ანდრეს მეტსპალუს და კერსტი ოსელინის ხელმძღვანელობით მოამზადა, შემდეგი სახელწოდება ჰქონდა: *ადამიანის თიოპური მეთილტრანსფერაზის ფარმაკოგენეტიკა: გენოტიპის და ფენოტიპის თანაფარდობა და ჰაპლოტიპური გამოკვლევა ესტონეთის მოსახლეობაში*. 2011 წელს, იგი ერთ-ერთი იყო შერჩეულ 26 მეცნიერს შორის, რომელთაც ესტონეთის მასშტაბით იმოგზაურეს და ამასთანავე, მონაწილეობა მიიღეს სკოლებში და აკადემიურ ინსტიტუტებში გამართულ ღონისძიებებში. 2002 წელს, ესტონეთის ეროვნული სამეცნიერო ურთიერთობისთვის, რიინ ტამმა მეორე საპრიზო ადგილი დაიკავა, კატეგორიაში — „საუკეთესო პოპულარიზატორი მეცნიერი, ჟურნალისტი, მასწავლებელი და ა.შ. მეცნიერების და ტექნოლოგიის სფეროში“.

რიინ ტამი, სამეცნიერო ჟურნალების, გაზეთ *Postimees*-ის, რადიო Radio Kuku-ს პროგრამის — * Falling Apple* (Kukkuv õun – 28 აგვისტო, 2010)-ის და ესტონეთის ერთ-ერთი სატელევიზიო არხის — Eesti Televisioon-ის პროგრამის, Good Vision (15 ოქტომბერი, 2009; 20 ოქტომბერი, 2011; 17 იანვარი, 2012)-ის მეშვეობით, ფართო საზოგადოებამ გაიცნო. 

რიინ ტამმა აღნიშნა, რომ ექიმებს კვლავ აქვთ ასე თუ ისე მცირე ინტერესი მკურნალობის გაუმჯობესებლად გენეტიკური ინფორმაციის გამოყენების მიმართ. 2012 წლის ივნისის ერთ-ერთ ინტერვიუში, მან განაცხადა: 

რიინ ტამი ადამიანთა გენეტიკის ესტონური საზოგადოების{sfn|Juhatus – Eesti Inimesegeneetika Ühing}} და ასევე, გერონტოლოგიის და გერიატრიის ესტონური ასოციაციის წევრია. ამასთანავე, იგი ესტონეთის გენეტიკური ფონდის მიერ ორგანიზებული კონფერენციის — ყოველწლიური საერთაშორისო გენეტიკური ფორუმის სამეცნიერო პროგრამის კომიტეტის ხელმძღვანელია. 

## ნამუშევრები
ტამი არაერთი სამეცნიერო მოხსენების ავტორი და თანაავტორია, ძირითადად, ადამიანის გენეტიკის და გერონტოლოგიის შესახებ. მათ შორისაა:

*
*
*
*
*
*

Web of Science-ის მიხედვით, მისი გამოცემები 23-ჯერ იქნა ციტირებული სხვა ნამუშევრებში, რის მიხედვითაც, რიინ ტამის h ინდექსი, 3-ის ტოლია.

## რესურსები ინტერნეტში
* Riin Tamm: explaining genetics in layman's terms  InTime April/May 2013

## სქოლიო
**ციტირება**

**წყარო**

*
*
* 
*
* 
* 
* 
* 
*
* 

კატეგორია:ესტონელი გენეტიკოსები
კატეგორია:ცოცხალი ადამიანები
სარქარლარი

**სარქარლარი** () — სოფელი აზერბაიჯანში,  ბარდის რაიონში. მოსახლეობის რაოდენობა —     	302 კაცი.

## რესურსები ინტერნეტში
*  
 
 
 

კატეგორია:ბარდის რაიონის სოფლები